钦定古今图书集成/明伦汇编/闺媛典/第151卷 > 徐环妻毛氏
## 钦定古今图书集成/明伦汇编/闺媛典/第151卷 > 徐环妻毛氏

按《崇安县志》：“毛氏，徐环妻。环母少寡，抚环及弟莹。环
娶毛氏，生子宗成，三月而环死，毛年十九。莹妻李氏，
生子宗茂，一岁而莹亡，李年十七，妯娌相依，抚二弱
息，事孀姑，家赤贫，姑令李氏改嫁，毛氏独身其任，抚
侄如己出。姑没，毛送死尽礼，二孤皆既婚，宗成生一
女而没。毛痛伤成疾，宗茂请医，毛曰：‘吾不死者，以有
尔兄弟在。今成死，幸有汝为徐氏后，正吾全归之日
也’。”不药而卒。有司旌其闾。